Suchinthana/ta-wikipedia huggingface dataset:
ஒற்றன் (திரைப்படம்)

ஒற்றன் (Ottran) என்பது 2003 ஆம் ஆண்டு வெளியான இந்திய தமிழ்  உளவுப்புனைவு திரைப்படமாகும். இப்படத்தில்  அர்ஜுன், சிம்ரன், மனோரமா, வடிவேலு, தேஜாஸ்ரீ, சரத் பாபு ஆகியோர் நடித்தனர். இளங்கண்ணன் இயக்கிய இப்படத்திற்கு பிரவீண் மணி  இசையமைத்துள்ளார். இப்படம் தெலுங்கில் கூடாச்சாரி நம்பர் 1 என்ற பெயரில் வெளியிடப்பட்டது.

கதை 
கார்த்திக் ( அர்ஜுன் ) ஒரு  ரா உள்ளவாளி, அவர் நாட்டை சீர்குலைக்க விரும்பும் ஒரு தேச விரோத குழுவின் பாதையில் குறுக்கிடுகிறார். புதுதில்லியில் தனது தாயுடன் ( மனோரமா ) ஒரு அரண்மனை வீட்டில் வசித்து வருகிறார். பாராளுமன்றம், கோயில் போன்றவற்றின் மீது தாக்குதல் நடத்தலின் பின்னணியில் உள்ள பயங்கரவாதியான நாப் அலி சென்னை காவல்துறையின் கட்டுப்பாட்டில் உள்ளார். அலியை நீதிமன்றத்திற்கு அழைத்து வரும் பொறுப்பு காவல்துறையின் ஐ.ஜி ( சரத் பாபு ) அவர்களிடம் உள்ளது. அவருக்கு  சுதா ( சிம்ரன் ), ஷியாம் கணேஷ் என்ற பிள்ளைகள் உண்டு.

இந்நிலையில் அலியின் சகாக்கள் சுதாவை கடத்தி, மூன்று பயங்கரவாதிகளை அவர்களது வீட்டிற்கு அழைத்து வந்து தங்க இடம் கொடுக்க அவரது சகோதரரை அச்சுறுத்துகிறார்கள். எனவே அவர் அவர்களை தனது நண்பர்களாக அறிமுகப்படுத்தி தனது தந்தையின் உத்தியோகபூர்வ பங்களாவில் தங்ஙவைக்க வேண்டிய கட்டாயத்திற்கு ஆளாகிறார்.

கார்த்திக் சுதாவை பயங்கரவாதியிடமிருந்து காப்பாற்றி, அலியை மீட்டு மாநிலத்தில் வகுப்புக் கலவரத்தை உருவாக்க திட்டமிட்டுள்ள ஐ.எஸ்.ஐ சதியை முறியடிக்க சென்னை வருகிறார். கார்த்திக் அவர்களை எப்படி முறியடிக்கிறார் என்பது படத்தின் எஞ்சிய பகுதியாகும்.

நடிகர்கள் 

அர்ஜுன் ரா உளவாளி கார்த்திக்காக
சிம்ரன் சுதாவாக
சூர்யா டவராக
சரத் பாபு மானிக்கவேல் இ.கா.ப
வடிவேலு (நடிகர்) மாடசாமி
மனோரமா கார்த்திக்கின் தாயாக
அம்பிகா சுதாவின் தாயாக
கௌரவ் சோப்ரா காஸி பாபா
அரி நாயர் தீவிரவாதியாக
ரியாஸ் கான் பீர் முகமதாக
அஜய் ரத்னம் எஸ்.பி. சரன் இ.கா.ப ஆக
பிரமீட் நடராஜன் குமாரசாமியாக
சிட்டி பாபு திருமணத் தரகராக
தேஜாஸ்ரீ
மகாநதி சங்கர்
அனு மோகன்
சியாம் கணேஷ்
சிங்கமுத்து
ராஜீவ் காவல் ஆனையர் இராஜசேகர் இ.கா.ப ஆக
சத்யபிரகாஷ்
ஏம்நாத் ராவன்
தர்மேஷ்
விமல் ராஜ் சிறைக் கண்காணிப்பாளராக
சித்ரா
விசால்
சத்திஷ்
அம்பரிஷ்
பீர் முகமது
பேபி ராணி

தயாரிப்பு 
அர்ஜுன் இயக்கிய ஏழுசமலை வெற்றிக்குப் பிறகு, அர்ஜுன்- சிம்ரான் இணை ஒற்றன்  படத்தில் இசைந்து நடித்தனர். இப்படத்தை இயக்குராக அறிமுகமான இளங்கண்ணன் இயக்குநர் ஷங்கரிடம் பயிற்சி பெற்றவராவார். அர்ஜுன் இந்த படத்தில் ஒரு ரகசிய உளவாளியாக நடித்தார், இது அவருக்கு போதுமான சண்டைக் காட்சிகளுக்கு வாய்ப்பு இருந்தது. சென்னையில் நாற்பது நாள் திட்டமிட்ட படப்பிடிப்பு தொடங்கியது.

இசை 
ஒற்றனில் இடம்பெற்ற ஆறு பாடல்களுக்கும் பிரவீண் மணி இசையமைத்தார்.

"ஏ தித்திப்பே" – கார்த்திக், சுசித்ரா
"ஒரு பார்வை" – ஸ்ரீநிவாஸ், சுஜாதா
"சின்ன வீடா" – மாணிக்க விநாயகம், ஸ்ரீலேகா பார்த்தசாரதி
"கிச்சு கிச்சு" – சங்கர் மகாதேவன், லாவன்யா
"உட்டாலங்கடி" – மாணிக்க விநாயகம்
"என் கனவே" – ஸ்ரீநிவாஸ், சுஜாதா

குறிப்புகள் 

இந்தியத் தமிழ்த் திரைப்படங்கள்
2003 தமிழ்த் திரைப்படங்கள்
அர்ஜூன் நடித்த தமிழ்த் திரைப்படங்கள்
சிம்ரன் நடித்த திரைப்படங்கள்
சூர்யா நடித்துள்ள திரைப்படங்கள்
சரத் பாபு நடித்த திரைப்படங்கள்
வடிவேலு நடித்த திரைப்படங்கள்
மனோரமா நடித்த திரைப்படங்கள்
அம்பிகா நடித்த திரைப்படங்கள்
சிங்கமுத்து நடித்த திரைப்படங்கள்
ஆயுதம் (2005 திரைப்படம்)

ஆயுதம் (Aayudham) என்பது 2005 ஆம் ஆண்டு வெளியான இந்திய தமிழ் அதிரடித் திரைப்படம் ஆகும். முருகேஸ் இயக்கிய. இப்படத்தில் பிரசாந்த், சினேகா ஆகியோர் முக்கிய வேடங்களில் நடித்தனர். வடிவேலு, சுப்பாராஜூ, ராஜேஷ், ஜனகராஜ் ஆகியோர் துணை வேடங்களில் நடித்தனர். படத்திற்கு தினா இசையமைத்தார். திரைப்பட விமர்சகர்களிடமிருந்து சராசரி விமர்சனங்களுடன் 14 சனவரி 2005 இல் படம் வெளியானது.

கதை 
சிவா ( பிரசாந்த் ) சென்னையில் உள்ள ஒரு மருத்துவக் கல்லூரியில் பயில சேர்க்கப்படுகிறான். அவனது தந்தை ( ராஜேஷ் ), ஒரு காவலர். சென்னைக்கு இடமாறுதல் செய்யப்படுகிறார். இது அவர் தனது மகன் மீது ஒரு கண் வைத்திருக்க வசதியாக உள்ளது. சிவா விரைவில் தனது கல்லூரித் தோழியான மகாலட்சுமி ( சினேகா ) மீது காதலை வளர்த்துக் கொள்கிறான். இருப்பினும், மகாவின்  பணிப்பெண்ணின் மகனான நாகா ( சுப்பாராஜூ ) மகாவை தனக்கு சொந்தமாக்கிக்கொள்வதில் வெறி கொண்டவனாக இருக்கிறான். இதன் பிறகு என்ன நடந்தது என்பதே படத்தின் பின்பகுதி கதையாகும்

நடிகர்கள் 

 பிரசாந்த் சிவாவாக
 சினேகா மகாலட்சுமி
 வடிவேலு (நடிகர்) தங்கப்பாண்டி
 சுப்பாராஜூ நாகா
 ராஜேஷ் சிவாவின் தந்தையாக 
 சனகராஜ் நாகாவின் மாமாவாக
 மன்சூர் அலி கான்
 மனோபாலா
 சந்தான பாரதி
 கலைராணி (நடிகை)
 ராம்ஜி காவலராக
 தலைவாசல் விஜய்
 அஜய் ரத்னம்
 சிங்கமுத்து
 போண்டா மணி
 பெசன்ட் ரவி

தயாரிப்பு 
இந்த படத்தை இயக்கிய முருகேஷ், இதற்கு முன்பு இன்று முதல் (2003) என்ற படத்தை இயக்கியிருந்தார். படத்தில் முன்னணி பெண் கதாபாத்திரத்தில் நடிக்க சினேகா தேர்ந்தெடுக்கப்பட்டார். மே 2004 இல் படத்தின் வேலைகளைத் தொடங்கினார். படத்தின் பெரும்பகுதி சென்னை அருகே நந்தம்பாக்கத்தில் உள்ள சென்னை வர்த்தக மையத்தில் படமாக்கப்பட்டது, சில பாடல்கள் லண்டனில் படமாக்கப்பட்டன. படத்தின் முதல் கட்டப் படப்பிடிப்பு சென்னையில் தொடங்கியது, அங்கு ஏ.வி.எம் படப்பிடிப்புத் தளத்தில் ரூ .40 லட்சம் செலவில் அமைக்கபட்ட ஒரு கட்டமைப்பில் ஒரு நடனத்திற்கான காட்சிகள் படமாக்கப்பட்டன. அதில் பிரசாந்த்துடன், ஐம்பது நடனக் கலைஞர்கள் கலந்துகொண்டனர். இரண்டாவது கட்டப் படப்பிடிப்பானது நாற்பது நாட்கள் மதுரை, தூத்துக்குடி, திருநெல்வேலி, கன்னியாகுமரி, நாகர்கோயில் ஆகிய இடங்களில் நடைபெற்றது. நடன நடன இயக்குநர் தினேஷ் இரண்டு நடங்களுக்கு நடன அசைவுகளை அமைத்தார்.  அதில் பிரசாந்த் மற்றும் மும்பையின் மினால் ஆகியோர் ஆடினர். மற்றொரு பாடலுக்கு அவர் மும்பை உருமாதிரிக் கலைஞரான ரஸ்னாவுடன் நடனமாடினார்.  டிரபல்கர் சதுக்கத்தில் நடந்த ஒரு பாடல் படப்பிடிப்பின் போது  பாம்பே ட்ரீம்ஸ் என்ற இசைக்கலைஞர்கள் ஐம்பதுபேர் இடம்பெற்றனர்.

வெளியீடு 
இந்த படம் 2005 சனவரியில் மற்ற மூன்று தமிழ் படங்களுக்கு போட்டியாக வெளியானது. இது கலவையான விமர்சனங்களைப் பெற்றது. தி இந்து

இசை 
திரைப்படதின் பின்னணி இசை, பாடல் இசை ஆகியவற்றை திரைப்பட இசையமைப்பாளர் தினா மேற்கொண்டார். படத்தின் இசைப்பதிவு 17 திசம்பர் 2004 இல் வெளியிடப்பட்டது.  மேலும் இது நேர்மறையான எதிர்வினையைப் பெற்றது, ஒரு விமர்சகர் பாடல்களை "சுவாரஸ்யமானது" என்று குறிப்பிட்டார்.

குறிப்புகள்

வெளி இணைப்புகள் 

 

மதுரைக்களத் திரைப்படங்கள்
மசாலாத் திரைப்படங்கள்
2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிரசாந்த் நடித்த திரைப்படங்கள்
சினேகா நடித்த திரைப்படங்கள்
வடிவேலு நடித்த திரைப்படங்கள்
ராஜேஷ் நடித்த திரைப்படங்கள்
ஜனகராஜ் நடித்த திரைப்படங்கள்
மன்சூர் அலி கான் நடித்த திரைப்படங்கள்
மனோபாலா நடித்த திரைப்படங்கள்
தலைவாசல் விஜய் நடித்த திரைப்படங்கள்
சிங்கமுத்து நடித்த திரைப்படங்கள்
நீயே நிஜம்

நீயே நிஜம் (Neeye Nijam) என்பது  2005 ஆண்டு வெளியான இந்திய தமிழ் காதல் நாடகத் திரைப்படம் ஆகும். இந்திரன் இயக்கிய இப்படத்தில் புதுமுகம் ஷான் விஜய், சுமேஷ் , தேஜாஸ்ரீ ஆகியோர் முக்கிய வேடங்களில் நடித்துள்ளனர். அஜய் ரத்னம், டெல்லி கணேஷ், எஸ். செல்வம், எம். எஸ். பாஸ்கர், மாறன், மஞ்சரி, கௌசல்யா செந்தமரை, பாரதி ஆகியோர் துணை வேடங்களில் நடித்துள்ளனர். பி. ஜி. சாதசிவன் மற்றும் வி. உதயகுமார் ஆகியோர் தயாரித்த இப்படத்துக்கு ஜான் பீட்டர் இசை அமைத்துள்ளார். இந்த படம் 2004 நவம்பர் இறுதியில் வெளியிட திட்டமிடப்பட்டது. ஆனால்  27 மே 2005 அன்று வெளியிடப்பட்டது.

நடிகர்கள் 

ஷான் விஜய் சந்துருவாக
சுமேஷ் ஆனந்தாக
தேஜாஸ்ரீ பிரியாவாக
அஜய் ரத்னம் காவல் ஆய்வாளராக
டெல்லி கணேஷ் பிரியாவின் தாத்தாவாக
எஸ். செல்வம் சந்துருவின் தந்தையாக
எம். எசு. பாசுகர் காவல்காரனாக
மாறன் சந்துருவின் நண்பன் சக்திவேலாக
மஞ்சரி சந்தியாவாக
கௌசல்யா செந்தாமரை பிரியாவின் பாட்டியாக
பாரதி சந்துருவின் தாய் சுகுனாவாக
சங்கீதா பாலன
சின்ராசு
தெனாலி
கிளி இராமச்சந்திரன்
சுரிச்சன்
பதமனி
ரிதா சூரானாவாக 
ராஜிகா குஷ்பூவாக
ரூபன் ஜார்ஜ்

தயாரிப்பு 
சோலை குயில் (1989), மலைச் சாரல் (1991), காதலே நிம்மதி (1998) போன்ற படங்களை இயக்கியவர் இந்திரன். இவர் பி. ஜி. சாதசிவன், வி. உதயகுமார் ஆகியோரின் தயாரிப்பில் இமாலயன் இண்டர்னேசனல் என்ற பதாகையின் கீழ் தயாரிக்கபட்ட என் கண்ணில் ஏன் விழுந்தாய் படத்தின் வழியாக மீண்டும் திரைப்படங்களை இயக்கத் துவங்கினார். புது முகங்களான ஷான் விஜய், சுமேஷ் ஆகியோருடன் இப்படத்தில் நாயகியாக தேஜாஸ்ரீ நடித்தார். "டேஞ்சரஸ்" மற்றும் "நீயே நிஜம்" ஆகிய பாடல்கள் கொழும்பில் படமாக்கப்பட்டன. பிற படப்பிடிப்புகளானது உதகமண்டலம், கோத்தகிரியில் நடந்தன. படத்திற்கான இசையை அறிமுக இசையமைப்பாளர் ஜான் பீட்டர் இசையமைக்க, நிர்மல் ராஜா ஓளிப்பதிவு செய்தார். பின்னர் படத்தின் பெயரானது என் கண்ணில் ஏன் விழுந்தாய் என்பதிற்கு பதில் நீயே நிஜம் என்று மாற்றப்பட்டது.

இசை 
திரைப்பட பின்னணி இசை, பாடல் இசை ஆகியவற்றை இசையமைப்பாளர் ஜான் பீட்டர் அமைத்தார். இந்த இசைப்பதிவில் முத்து விஜயன், காதல்மதி, சண்முகசீலான், ஜோதிபாசு ஆகியோரால் எழுதப்பட்ட ஆறு பாடல்கள் உள்ளன.

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
2005 தமிழ்த் திரைப்படங்கள்
இலங்கையில் படமாக்கப்பட்ட திரைப்படங்கள்
டெல்லி கணேஷ் நடித்த திரைப்படங்கள்
எம். எசு. பாசுகர் நடித்த திரைப்படங்கள்
சித்ரால் மாவட்டம்

சித்ரால் மாவட்டம் (Chitral District () பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் அமைந்துள்ளது. இதன் நிர்வாகத் தலைமையிட நகரம் சித்ரால் ஆகும். இம்மாவட்டம் 14,850 சதுர கிலோ மீட்டர் பரப்பளவு கொண்டது. இம்மாவட்டத்தில் பேசப்படும் முக்கிய மொழிகள்உருது, பஷ்தூ மொழி,கோவார் மற்றும் கலாஷ் மொழிகள் ஆகும். 2017 பாகிஸ்தான் மக்கட்தொகை கணக்கெடுப்பின் படி, இம்மாவட்டத்தின் மொத்த மக்கள்தொகை 4,47,362 ஆகும்.

மாவட்ட எல்லைகள்
சித்ரால் மாவட்டத்தின் கிழக்கில் கில்ஜித்-பல்டிஸ்தான் பகுதியும், வடக்கு மற்றும் மேற்கில் ஆப்கானிஸ்தானின் குனர் மாகாணம், படாக்சான் மாகாணம் மற்றும் நூரிஸ்தான் மாகாணமும், தெற்கில் கைபர் பக்துன்வா மாகாணத்தின் சுவாத் மாவட்டம் மற்றும் தீர் மாவட்டமும் எல்லைகளாக உள்ளது.

மாவட்டப் பிரிவினை
நிர்வாக வசதிக்காக இம்மாவட்டம், 2018-இல் மேல் சித்ரால் மாவட்டம் மற்றும் கீழ் சித்ரால் மாவட்டம் என இரண்டாகப் பிரிக்கப்பட்டது.

வரலாறு

சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.

மகாபாரதம் இதிகாசத்தில் கூறப்படும் தராதரர்கள் இப்பகுதியில் வாழ்ந்த மக்கள் ஆவார். சித்ரால் நகரம் காம்போஜ நாட்டின் முக்கியப் பகுதியாக இருந்தது என இந்துப் புராணங்கள் மற்றும் இதிகாசங்களில் கூறப்பட்டுள்ளது.

கிமு 550 முதல் கிமு 330 முடிய சித்ரால் பகுதி, பாரசீக அகாமனிசியப் பேரரசின் தூர-கிழக்குப் பகுதியாக இருந்தது.
சித்ராலி மொழி மற்றும் பண்பாடு பாரசீக அவெஸ்தான் மொழி மற்றும் சமஸ்கிருத மொழிகளில் அதிக தாக்கம் கொண்டிருந்தது. கிபி 3ஆம் நூற்றாண்டில் கனிஷ்கர் சித்ரால் பகுதியை குசானப் பேரரசில் இணைத்தார்.  கனிஷ்கரின் ஆட்சியில் சித்ரால் பகுதியில் பல பௌத்த விகாரைகள், தூபிகள் நிறுவப்பட்டது.

இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.

கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.

இம்மாவட்டம் கிபி 1895 வரை  1896 முதல் மன்னராட்சிப் பகுதியாக இருந்தது. பின்னர் பிரித்தானிய இந்தியாவிற்குட்பட்ட, சுதேசி சமஸ்தானமாக இருந்தது. ஆகஸ்டு 1947-இல் பாகிஸ்தான் நாடு உருவான போது பாகிஸ்தானுடன்  இணைக்கப்பட்டது.

நிர்வாகம் 
இம்மாவட்டம் சித்ரால் வருவாய் வட்டம்  மற்றும் மாஸ்து வருவாய் வட்டம் என 2 வருவாய் வட்டங்களாகவும், 24 ஒன்றியக் குழுக்களாகவும் பிரிக்கப்பட்டுள்ளது.

சுற்றுலா
 சித்ரால் தேசிய பூங்கா
 சித்ரால் அருங்காட்சியகம்

இதனையும் காண்க
 கீழ் சித்ரால் மாவட்டம்
 மேல் சித்ரால் மாவட்டம்

கைபர் பக்துன்வா மாகாணத்தின் மாவட்டங்கள்
 சுவாத் மாவட்டம்
 கரக் மாவட்டம்
 கைபர் மாவட்டம்
 கோஹிஸ்தான் மாவட்டம்
 பன்னு மாவட்டம்

மேற்கோள்கள்

வெளி இணைப்புகள் 
 Municipal Website

பாக்கித்தானின் மாவட்டங்கள்
வடமேற்கு எல்லைப்புற மாகாணம்
கைபர் பக்துன்வா மாகாணத்தின் மாவட்டங்கள்
கைபர் பக்துன்வா மாகாணம்
சித்ரால்

சித்ரால் (Chitral) பாகிஸ்தானின் வடமேற்கில் உள்ள கைபர் பக்துன்வா மாகாணத்தில் அமைந்த சித்ரால் மாவட்டத்தின் நிர்வாகத் தலைமையிட நகரம் ஆகும்.  இது கடல் மட்டத்திலிருந்து 1494 மீட்டர் உயரத்தில், 57 சதுர கிலோ மீட்டர் பரப்பளவில், இந்து குஷ் மலைத்தொடரில், சித்ரால் ஆற்றின் கரையில் அமைந்த பண்டைய நகரம் ஆகும்.

வரலாறு
சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.

மகாபாரதம் இதிகாசத்தில் கூறப்படும் தராதரர்கள் இப்பகுதியில் வாழ்ந்த மக்கள் ஆவார். சித்ரால் நகரம் காம்போஜ நாட்டின் முக்கியப் பகுதியாக இருந்தது என இந்துப் புராணங்கள் மற்றும் இதிகாசங்களில் கூறப்பட்டுள்ளது.

கிமு 550 முதல் கிமு 330 முடிய சித்ரால் பகுதி, பாரசீக அகாமனிசியப் பேரரசின் தூர-கிழக்குப் பகுதியாக இருந்தது.
சித்ராலி மொழி மற்றும் பண்பாடு பாரசீக அவெஸ்தான் மொழி மற்றும் சமஸ்கிருத மொழிகளில் அதிக தாக்கம் கொண்டிருந்தது. கிபி 3ஆம் நூற்றாண்டில் கனிஷ்கர் சித்ரால் பகுதியை குசானப் பேரரசில் இணைத்தார்.  கனிஷ்கரின் ஆட்சியில் சித்ரால் பகுதியில் பல பௌத்த விகாரைகள், தூபிகள் நிறுவப்பட்டது.

இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.

கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.

தட்ப வெப்பம்

மேற்கோள்கள்

ஆதார நூற்பட்டியல்

மேலும் படிக்க

வெளி இணைப்புகள் 

 
 Government of Khyber-Pakhtunkhwa
 Khyber-Pakhtunkhwa Government website section on Lower Dir
 United Nations

பாகிஸ்தான் நகரங்கள்
பண்டைய நகரங்கள்
கைபர் பக்துன்வா மாகாணம்
சுதேசி (திரைப்படம்)

சுதேசி (Sudesi) என்பது 2006 ஆம் ஆண்டு வெளியான இந்திய தமிழ் அரசியல் அதிரடி திரைப்படமாகும்.  ஜெப்பி ஏ. ஒய் இயக்கிய  இப்படத்தில் விசயகாந்து, ஆசிமா பல்லா ஆகியோர் முக்கிய கதாபாத்திரங்களில் நடித்தனர். இது பின்னர் இந்தியில் மிஸ்டர் இந்துஸ்தானி என்றும் மொழிமாற்றம் செய்யபட்டது.

நடிகர்கள் 

விசயகாந்து சுதேசியாக
ஆசிமா பல்லா செல்வியாக
மா. நா. நம்பியார் சுதேசியின் தாத்தாவாக
சாயாஜி சிண்டே நாராயணனாக
கருணாஸ் ரமேசாக
லிவிங்ஸ்டன் இராமசாமியாக
மன்சூர் அலி கான் காவல் ஆய்வாளராக
மனோஜ் கே. ஜெயன் திலக்காக
கிருஷ்ணா இராகவாச்சாரியாக
சுருதி மல்கோத்ரா சுருதியாக
தலைவாசல் விஜய் ஆசிரியராக
அலெக்ஸ் பொன்னுசாதியாக
இளவரசு பரோட்டா போடுபவராக
சங்கீதா சுதேசியின் தாயாக
கலைராணி (நடிகை) கமலாவாக
சிறீலதா பேராசிரியரின் மனைவியாக
விஜய் கிருஷ்ணராஜ் ஆட்சியராக
ஸ்ரீகாந்த் நீதியரசராக
வி. எஸ். ராகவன் கணபதியாக
பெசன்ட் ரவி மகாவாக
அம்ஜத் கான் ரௌடயாக
வாசு (நகைச்சுவை நடிகர்) வாசுவாக
மதன் பாப் டாக்டர் கண்ணதாசனாக
மயில்சாமி (நடிகர்) குடிகாரனாக
முத்துக்காளை பிச்சைக்காரனாக
நெல்லை சிவா மருந்துகடைக்காரராக
பாவா லட்சுமணன்
கிருஷ்ணமூர்த்தி கிராமத்தானாக
கோட்டை பெருமாள் சாமியாக
மாஸ்டர் கார்த்திக் கணேசாக
பேபி உமா ராணி பேராசிரியரின் மகளாக
அஜய் ரத்னம் அரசு அதிகாரியாக
விஜய் ஈஸ்வரன் ஈஸ்வரனாக
அச்சமில்லை கோபி மருத்துவர் கோபியாக
வேல்முருகன் கிராமத்தானாக
பிருந்தா பரேக் சிறப்புத் தோற்றத்தில்

இசை 
படத்திற்கு ஸ்ரீகாந்த் தேவா இசையமைத்தார்.

குறிப்புகள் 

இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
சிறீகாந்து தேவா இசையமைத்த திரைப்படங்கள்
2006 தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
எம். என். நம்பியார் நடித்த திரைப்படங்கள்
மன்சூர் அலி கான் நடித்த திரைப்படங்கள்
தலைவாசல் விஜய் நடித்த திரைப்படங்கள்
களத்தூர் கிராமம்

களத்தூர் கிராமம் (Kalathur Gramam) என்பது என்பது  2017 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும்.  சரண் கே அத்வைதன் இயக்கிய இப்படத்தில் கிஷோர், யக்னா செட்டி ஆகியோர் முக்கிய வேடங்களில் நடிக்க, தருண் சத்ரியா ஒரு முக்கிய வேத்தில் நடித்துள்ளார்.

சுருக்கம் 
70 -80 கள் -90 களின் 3 தசாப்தங்களை உள்ளடக்கிய 'அதிரடி-நாடகத் திரைப்படம்' என்ற வகையில் குறிப்பிட்டக் காலத்தில் கதை நிகழ்வதாக உள்ள திரைப்படம் களத்தூர் கிராமம் ஆகும். இந்த படம் ஒரு தந்தைக்கும் மகனுக்கும் இடையிலான தகராறின் சகாப்தத்தை விவரிக்கிறது, மேலும் ஆந்திராவின் எல்லையில் தமிழகத்தின் வடக்கு எல்லையில் அமைந்துள்ள ' களத்தூர் கிராமம்' என்ற கிராமத்தில் நடந்த நிகழ்வுகளையும் சித்தரிக்கிறது.

நடிகர்கள் 

 கிஷோர் கிடாத்திருக்கையாக
  யக்னா செட்டி செல்வாம்பாவாக
 தருண் சத்ரியா வீரண்ணா
 தமிழ் கிருஷ்ணசாமி (ருத்ரான்) / கிட்ணன்
 அஜய் ரத்னம்
 ரஜினி மகாதேவையா

தயாரிப்பு 
தயாரிப்பாளர் ஆவுடைத்தாய் ராமமூர்த்தி தனது பதாகையான  ஏ. ஆர். மூவி பாரடைஸ் என்பதன் கீழ் இந்த திரைப்படத்தை உருவாக்கினார். கன்னட நடிகை யக்னா ஷெட்டி முன்னணி நடிகையாக நடிக்க ஒப்பந்தம் செய்யப்பட்டார். நடிகர் கிஷோர், தருண் சத்ரியா, அஜய் ரத்னம் ஆகியோரும் நடிக்க இணைந்தனர். படதின் இசையமைப்பாளராக இளையராஜாவை ஒப்பந்தம் செய்யப்பட்டபோது. திரைப்பட இயக்குநர் சரண், "வறண்ட, தரிசு நிலத்தின் பின்னணியில் அமைக்கப்பட்டிருக்கும் திரைக்கதையை நான் எழுதும் போது, இளையராஜா  மட்டுமே படத்திற்கு பொருத்தமானவராக இருப்பார் என்று நினைத்தேன், எனது திரைக்கதையை இளையராஜாவிடம் விவரித்தபோது  அவர் அதை விரும்பி ஏற்றுக்கொண்டார். நடிகர் கிஷோர் 80கள் முதல் 2000 வரையிலான கால கட்டத்தைக் கொண்டிருக்கும் படத்தில் முற்றிலும் மாறுபட்ட இரண்டு தோற்றங்களில் நடித்துள்ளார். படத்தின் முதல் கட்டப் படப்பிடிப்பு தூத்துக்குடியில் நிறைவடைந்தது, மீதமுள்ள பகுதிகள் சென்னையில் நிறைவடைந்தன.

இசை 
படத்திற்கு இளையராஜா இசையமைத்துள்ளார் .

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
2017 தமிழ்த் திரைப்படங்கள்
கிட்டி விருந்து

கிட்டி விருந்து (Kitty party) என்பது இந்தியா மற்றும் பாக்கிஸ்தானின் சில பகுதிகளில் முறைசாரா சேமிப்புக் கழகங்களின் பின்னணியில் பெண்களை சமூகமயமாக்குவதற்கான ஒரு பிரபலமான அமைப்பாகும். இது பொதுவாக பெண்களால் ஏற்பாடு செய்யப்படும் ஒரு வகையான விருந்து. பொதுவாக மாதாந்திர அடிப்படையில் மதிய நேரத்தில் நடத்தப்படுகிறது.

நடைமுறை 
ஒவ்வொரு உறுப்பினரும் ஒவ்வொரு மாதமும் ஒரு குறிப்பிட்ட தொகையை பங்களிக்கிறார்கள். விருந்தில் சேகரிக்கப்பட்ட தொகை மூலதனமாக குறிப்பிடப்படுகிறது. கிட்டி விருந்தின் பொறுப்பு ஒவ்வொரு மாதமும் குழுவின் ஒரு உறுப்பினரிடம் ஒப்படைக்கப்படுகிறது. சீட்டுக் கட்டுதல் போன்ற பணிகளும் நடைபெறுகின்றன.

இது வழக்கமாக ஒவ்வொரு மாதமும் ஒரு குறிப்பிட்ட நேரத்தில், ஒரு குறிப்பிட்ட குழுவினரால் நடத்தப்படுகிறது. குழுவின் ஒவ்வொரு உறுப்பினரும் ஒரு முறையாவது ஒரு விருந்தை நடத்த வேண்டும் என்பது விதியாகும். ஒழுங்கமைக்கப்பட்ட உறுப்பினர்கள் மற்ற உறுப்பினர்களுக்கு உணவு மற்றும் பிற தளவாடங்களை ஏற்பாடு செய்கிறார். மேலும் விருந்து பொதுவாக பெண்களுக்கு ஒரு வதந்திகளை பேசும் இடமாகவும் இருக்கிறது. இந்தியா மற்றும் பாக்கித்தானின் பெரும்பாலான பகுதிகளில், இது பொதுவாக ஒரு 'சமிதி' என்று குறிப்பிடப்படுகிறது.

கிட்டி விருந்துகள் புகழ் பெற்ற பின்னர் இந்த பெயர் உயரடுக்கினரிடையே மேலும் பிரபலமடைந்தது. இது கிட்டி விருந்து என்ற பெயரின் பயன்பாடு அதிகரிக்க வழிவகுத்தது. கிட்டி விருந்துகள் பலவிதமான சிறிய விளையாட்டுகளையும் மற்ற உறுப்பினர்களுடன் விவாதிக்க ஒரு தலைப்பையும் கொண்டிருக்கும்.

பயன்கள் 
அனைத்து உறுப்பினர்களும் ஒரே நேரத்தில் நிறைய பணம் சம்பாதிப்பதால் கிட்டி விருந்து பெண்களின் பொருளாதார வலுவூட்டலில் முக்கிய பங்கு வகிக்கிறது. கிட்டி விருந்து சமூகமயமாக்கத்திற்கான ஒரு சிறந்த வழியாகும். கிட்டி அனைத்து பெண்களின் கல்வி மற்றும் உணர்ச்சி வளர்ச்சிக்கு உதவுகிறது. ஒருவரின் குடும்பத்துடனான பிணைப்பையும் வலுவாக்குகிறது.

சிரமம் 
கிட்டி விருந்துகளில் கலந்து கொள்ளும் பெரும்பாலான பெண்கள் வதந்திகளில் ஈடுபடுகின்றனர். கூடுதலாக, கிட்டியின் அனைத்து உறுப்பினர்களும் மற்ற உறுப்பினர்களின் வாழ்க்கை முறை காரணமாக தாழ்வு மனப்பான்மையால் பாதிக்கப்படலாம். கூடுதலாக, போதைப்பொருள் பயன்பாடு, சூதாட்டம் போன்றவை பெரும்பாலும் கிட்டி விருந்துகளில் காணப்படுகின்றன.

மேற்கோள்கள் 

kitty party theme ideas 

இந்தியப் பண்பாடு
ஷாசியா மன்சூர்

ஷாசியா மன்சூர் (Shazia Manzoor) பிரபல பாக்கித்தான் பாடகராவார்.

ஆரம்பகால வாழ்க்கையும், தொழிலும் 
பாக்கித்தானில் உள்ள பஞ்சாபின் இராவல்பிண்டியில் ஷாசியா மன்சூர் பிறந்தார். கல்லூரி நிகழ்ச்சிகளில் முதலில் பாட ஆரம்பித்தார். குவாலியர் கரானாவின் (பாடும் பாணி) உஸ்தாத் பெரோஸ் என்பவரிடம் இவர் இசையில் பயிற்சி எடுத்துக் கொண்டார்.

இவர் பாக்கித்தானிலும், இந்தியாவிலும், பஞ்சாபி புலம்பெயர்ந்தோர் மத்தியிலும் பிரபலமான பாடகியாக இருக்கிறார். இவர், பெரும்பாலும் பஞ்சாபி இசையை பாடுகிறார். இவர் பல்வேறு பஞ்சாபி நாட்டுப்புற பாடல்களையும் பஞ்சாபி சூஃபி கவிதைகளையும் பாடினார். இவர், சில சமயங்களில் உருது பாடல்களையும் பாடுகிறார்.

இவரது பிரபலமான பாடல்களில் சில:

 ஜா சோஹ்னியா,
 மஹி அவேகா  
 மேய் நி கின்னு அகான் சான் மேரே மக்னா  
 தோல் மஹியா '' 
 “அக் டா நாஷா“

2010இல் பாக்கித்தானில் ஏற்பட்ட வெள்ளத்திற்குப் பிறகு வெள்ளத்தால் பாதிக்கப்பட்டவர்களுக்கு சில தொண்டு நிகழ்ச்சிகளை நிகழ்த்தி நிதி திரட்டினார். சிலே ஹுமாவுடன் சேர்ந்து பாடகியும் நடிகையுமான நூர்ஜஹானுக்கு அஞ்சலி செலுத்தும் ஒரு பேட்டியில் தன்னை 1992 ஆம் ஆண்டில் பிரபல நகைச்சுவை நடிகர் உமர் செரீப் தன்னை அறிமுகப்படுத்தியதாக குறிப்பிட்டார்.

இவர் பாக்கித்தானின் தொலைக்காட்சித் தொடரான கோக் ஸ்டுடியோவில் (2015 பருவம் 8 ) ஒரு சிறப்பு கலைஞராக இருந்தார். இவர் இலண்டனில் உள்ள பிபிசி பில்ஹார்மோனிக் இசைக்குழுவிலும் நிகழ்த்தியுள்ளார்.

திரைப்படப் பின்னணிப் பாடகர் 
பால் தோ பால் (1999 திரைப்படம்), இஷ்க் குடா (2013) உள்ளிட்ட பல படங்களுக்கு இவர் பாடல்களை பாடியுள்ளார். 2003 வணிக ரீதியாக வெற்றிகரமான படத்தில் இவர் பாடியது பொதுமக்களால் பரவலாகப் பாராட்டப்பட்டது. .

மேற்கோள்கள்

வெளி இணைப்புகள் 
 , Filmography of Shazia Manzoor

பின்னணிப் பாடகர்கள்
பஞ்சாப் நபர்கள்
வாழும் நபர்கள்
அகலிச்னிசு பக்கெலியே

அகலிச்னிசு பக்கெலியே (Agalychnis buckleyi) என்ற தவளையானது பைலோமெடுசிடே குடும்பத்தினைச் சார்ந்த சிற்றினமாகும். இது கொலம்பியா மற்றும் எக்குவடோரில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள்,  மொண்டேன் காடுகள் மற்றும் நன்னீர் சதுப்பு நிலங்களாகும். இது வாழ்விடம் இழப்பால் அச்சுறுத்தலுக்கு உள்ளாகியது.

மேற்கோள்கள் 

 

கொலம்பிய இருவாழ்விகள்
அன்பு (2003 திரைப்படம்)

அன்பு (Anbu) என்பது 2003ஆம் ஆண்டு வெளியான  இந்திய தமிழ் காதல் நகைச்சுவை நாடகத் திரைப்படம் ஆகும். தளபதிராஜ் எழுதி இயக்கிய இப்படத்தில் பாலா மற்றும் தீப்பு ஆகியோர் முக்கிய வேடங்களில் நடித்தனர். இது திரைப்பட விமர்சகர்களிடமிருந்தும் பார்வையாளர்களிடமிருந்தும் சராசரியாகக் குறைவான வரவேற்பைப் பெற்றது.

கதை 
அரசியல்வாதியான கருப்பையா ( விஜயகுமார் ) என்பவரின் மகன் அன்பு ( பாலா ), வீணா (தீப்பு) ஆகியோர் காதலர்கள். ஆனால் விதிவசத்தால் காதலர்கள் பிரிக்கப்படுகிறார்கள். வீணா மற்றொரு சாதியைச் சேர்ந்தவர், அவரது தந்தை அவர்களின் திருமணத்திற்கு எதிரானவர்.  அன்பு நாட்டில் இல்லாத நிலையில் ஆதித்யாவை (ஆதித்யா) திருமணம் செய்து கொள்கிறாள். இதற்கிடையிலான காலத்தில் அன்பு வெளிநாடு சென்றிருக்கிறா். அவர் திரும்பி வந்தபிறகு, வீணாவின் திருமணத்தைப் பற்றிய செய்தியைக் கேட்டு அதிர்ச்சியடைகிறார். அவர் சுப்பையாவுடன் ( வடிவேலு ) ஊட்டிக்கு விரைகிறார். அங்கு வீணா தனது தேனிலவுக்கு வந்துள்ளார். காதலர்கள் இறுதியில் ஒன்றுபடுகிறார்களா என்பது இந்த முக்கோண காதல் கதையின் எஞ்சிய பகுதியாக உள்ளது.

நடிகர்கள் 

 பாலா அன்புவாக
 தீபு வீணாவாக
 ஆதித்யா ஆதித்யாவாக
 வடிவேலு சுப்பையாவாக 
  விஜயகுமார் அன்புவின் தந்தை கருப்பையாவாக
  சரத் பாபு ஆதித்யாவின் தந்தையாக
  தாமு பாரியாக
  அபிநயசிறீ ரசிகாவாக
  ரேகா வீணாவின் தாயாக
 ஜோதி அன்புவின் தாயாக 
 ஜெய முரளி ஆதித்யாவின் தாயாக 
 சிங்கமுத்து வாடிக்கையாளராக 
 ஹல்வா வாசு வாடிக்கையாளராக
 போண்டா மணி வாடிக்கையாளராக

இசை 
படத்திற்கு வித்தியாசாகர் இசையமைத்தார்.

வெளியீடு 
படம் சராசரியான விமர்சனங்களைப் பெற்று வெளியானது. ஒரு விமர்சகர் இயக்குனரைக் குறிப்பிட்டு "பழக்கபட்ட கதையாக இருந்தபோதிலும் படம் பொழுதுபோக்கு அம்சங்களைக் கொண்டதாக உள்ளது".என்றார். மற்றொரு விமர்சகர் குறிப்பிடும்போது, "அறிமுக்க் கலைஞர்களின் சமீபத்திய திரைப்படங்களில், இது  பார்க்க வேண்டிய படம்". இருப்பினும் இந்தப் படம் வணிக ரீதியாக சிறப்பான வசூலை ஈட்டவில்லை.

மேற்கோள்கள்

வெளி இணைப்புகள்

2003 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிங்கமுத்து நடித்த திரைப்படங்கள்
விஜயகுமார் நடித்த திரைப்படங்கள்
சந்தியா ரங்கநாதன்

சந்தியா ரங்கநாதன் (Sandhiya Ranganathan) இந்தியாவைச் சேர்ந்த ஒரு தொழில்முறை காற்பந்தாட்ட வீராங்கனையாவார். 1996 ஆம் ஆண்டு மே மாதம் 20 ஆம் தேதி இவர் பிறந்தார்.

இந்திய மகளிர் தேசிய கால்பந்து அணிக்காகவும்,  இந்திய மகளிர் கூட்டிணைவுப்போட்டிகளில்  சேது கால் பந்தாட்ட சங்க அணிக்காவும் நடுக்கள வீராங்கனையாக இவர்  விளையாடுகிறார்.

பன்னாட்டு அரங்கில் 

 2018 ஆம் ஆண்டு எசுப்பானியாவின் வேலன்சியா நகரில் நடைபெற்ற 2018 ஆம் ஆண்டிற்குரிய கோட்டிப் பெண்கள் கால்பந்து போட்டியில் சந்தியா தனது முதல் கோலை அடித்தார்.
 2019 ஆம் ஆண்டு மார்ச்சு மாதம் 17 ஆம் நாள் நடைபெற்ற தெற்காசிய கால்பந்து கூட்டமைப்பு போட்டியில் இலங்கை அணிக்கு எதிரான போட்டியில் தனது இரண்டாவது கோலை சந்தியா அடித்தார்.
 2020 ஆம் ஆண்டு நடைபெற்ற ஆசிய கால்பந்து கூட்டமைப்பு கால்பந்து போட்டிகளுக்கான தகுதிச் சுற்று போட்டியில் 2019 ஆம் ஆண்டு ஏப்ரல் 6 ஆம் தேதி இந்தியாவை எதிர்த்து விளையாடிய நேபாள அணிக்கு எதிராக சங்கீதா முக்கியமான ஒரு கோலை அடித்தார்.

பன்னாட்டு கோல்கள் 

 இந்திய அணி புள்ளிகளும் முடிவுகளும் .

மேற்கோள்கள் 

1996 பிறப்புகள்
வாழும் நபர்கள்
இந்திய காற்பந்தாட்ட வீரர்கள்
தமிழக காற்பந்தாட்ட வீரர்கள்
இங்கோகம் பாலா தேவி

இங்கோகம் பாலா தேவி (Ngangom Bala Devi) ஓர் இந்திய கால்பந்தாட்ட வீராங்கனையாவார். 1990 ஆம் ஆண்டு பெப்ரவரி மாதம் 2 அன்று பிறந்தார். இசுக்காட்லாந்து பெண்கள் கால்பந்தாட்ட கூட்டிணைவுப் போட்டிகளில் விளையாடும் ரேஞ்சர்சு கால்பந்து அணியிலும்  இந்தியப் பெண்கள் தேசிய கால்பந்தாட்ட அணியிலும் முன்கள வீரராக பாலா தேவி விளையாடி வருகிறார்.

வாழ்க்கைக் குறிப்பு 
பாலா தேவி வடகிழக்கு இந்திய மாநிலமான மணிப்பூரில் பிறந்து வளர்ந்தார். கால்பந்தாட்டம் தேவியின் குடும்பத்தில் ஒரு மரபாகவே இருந்தது. தன் இளம் வயதிலேயே தேவி கால்பந்தாட்டத்தை  ஆடத் தொடங்கினார். 11 வயதில் உள்ளூர் பெண்கள் கால்பத்தாட்டக் குழுவில்  இணைந்து விளையாடத் தொடங்கினார். இவரது தந்தையின் பிரியமான பொழுது போக்குகளில் ஒன்றும் கால்பந்தாட்டமாகும். தேவி தனது தந்தை, மூத்த சகோதரர்,  இரட்டையரான சகோதரிகள் ஆகியோருடன் கால்பந்தாட்டம் ஆடிவந்தார். குறிப்பாக ஆண்களுடன் கால்பந்தாட்டம் ஆடியபடியே தேவி வளர்ந்தார்.  வலைப்பந்தாட்டம், எறிபந்தாட்டம் போன்ற விளையாட்டுகளையும் தேவி விளையாடி வந்தார். மணிப்பூர் மாநிலத்திலுள்ள ஓயினாம் நகரிலுள்ள ஓனம் தம்பல் மார்க் கல்லூரியில் தனது கல்வியை முடித்தார். குடும்பத்தில் பாலா தேவி மட்டுமே தொழில்முறை  கால்பந்தாட்டம் ஆடுமளவுக்கு  உயர்ந்தார்.

தொழில்முறை சாதனைகள் 

 2002 ஆம் ஆண்டு அசாமில் நடந்த 19 வயதுக்குட்பட்டோருக்கான  பெண்கள் சாம்பியன் பட்டப் போட்டியில் பங்கேற்ற மணிப்பூர் அணியின் ஒரு பகுதியாக இருந்தார். இப்போட்டியின் சிறந்த ஆட்டக்காரர் என்ற சிறப்பு வழங்கப்பட்டது. 2003 ஆம் ஆண்டு போட்டியிலும் இந்த சிறப்பு மீண்டும் இவருக்குக் கிடைத்தது.
 இந்திய மகளிர் கால்பந்து சாம்பியன்பட்டப் போட்டியில்  மணிப்பூர் மூத்த பெண்கள் கால்பந்து அணியை பிரதிநிதித்துவப்படுத்த தேவி தேர்ந்தெடுக்கப்பட்டார்.
 2014 ஆம் ஆண்டு நடைபெற்ற  பெண்கள் கால்பந்து சாம்பியன்பட்டத்தை வென்ற மணிப்பூர் அணியின் ஒரு பகுதியாக தேவி விளையாடினார். மணிப்பூர் ஒடிசாவை இறுதிப்போட்டியில்  3–1 என்ற கணக்கில் தோற்கடித்தது.
 2014 ஆம் ஆண்டு நடைபெற்ற தெற்காசிய கால்பந்துக் கூட்டமைப்பு சாம்பியன் பட்டப் போட்டியில் வென்ற இந்திய அணியில் தேவி அங்கம் வகித்தார்.
 2015 ஆம் ஆண்டு நடைபெற்ற இந்திய தேசிய விளையாட்டுப் போட்டிகளில் கால்பந்தாட்டப் பிரிவில் தேவி அங்கம் வகித்த மணிப்பூர் அணி தங்கப் பதக்கம் வென்றது.
 2020 ஆம் ஆண்டு டிசம்பர் மாதம்  6 அன்று ஐரோப்பாவில் நடைபெற்ற ஒரு தொழில்முறை கால்பந்து போட்டியில் கோல் அடித்த முதல் இந்திய பெண்மணி என்ற பெருமையை பாலா தேவி பெற்றார்.
 பல நட்சத்திர வீர்ர்களுடன் போட்டியிட்டு ஆசிய கால்பந்தாட்ட கூட்டமைப்பு வழங்கும் இந்த வார சிறந்த கால்பந்தாட்ட வீர்ர் என்ற விருதை தேவி வென்றுள்ளார். இவ்விருதை வென்ற முதல் இந்தியர் என்ற சிறப்பு தேவிக்கு கிடைத்தது..

மேற்கோள்கள் 

1990 பிறப்புகள்
வாழும் நபர்கள்
காற்பந்தாட்ட வீரர்கள்
சியாம் கிருஷ்ணசாமி

ஷ்யாம் கிருஷ்ணசாமி (Shyam Krishnasamy) ஒரு தமிழக அரசியல்வாதியும், மருத்துவரும் ஆவார். இவரின் தந்தையார் மருத்துவர் க. கிருஷ்ணசாமி தொடங்கிய புதிய தமிழகம் கட்சியில் மாநில இளைஞர் அணி தலைவர் ஆவார்.

வாழ்க்கைக் குறிப்பு 
க. கிருஷ்ணசாமி - வி.வி. சந்திரிகா இணையரின் மகனாக பிறந்தார்.இவர் சமீரா என்பவரைத் திருமணம் செய்துள்ளார்.

மேற்கோள்கள் 

வாழும் நபர்கள்
ஆஹா எத்தனை அழகு

ஆஹா எத்தனை அழகு (Aahaa Ethanai Azhagu)  என்பது 2003 ஆம் ஆண்டு வெளியான தமிழ் காதல் நாடகத் திரைப்படம் ஆகும். கண்மணி இயக்கிய இப்படத்தில் மிதுன், சார்மி, நாசர், பிரமீட் நடராஜன்,   ரஞ்சிதா, பாத்திமா பாபு, தேவன், தாமு, கருணாஸ், பல்லவி ஆகியோர் நடித்தனர். இவர்களுடன் பிரபலமான கன்னட நடிகை பவானாவும் ஒரு முக்கிய வேடத்தில் நடித்தார் இப்படத்தை ஜே. எஸ். பங்கஜ் மேத்தா தயாரித்தார். படத்திற்கு ஏ. வெங்கடேஷ் ஒளிப்பதிவு செய்ய, வித்யாசாகர் இசை அமைத்துள்ளார். இப்படம் நடிகை சார்மி கவுரின் தமிழில் இறுதியாக நடித்தப் படமாக இருந்தது. பின்னர் 12 ஆண்டுகளுக்குப் பிறகு அவர் 10 எண்றதுக்குள்ள (2015) படத்தின் வழியாக தமிழ்த் திரைப்படங்களில் மீண்டும் நடிக்க வந்தார்.

நடிகர்கள் 

  மிதுன் சந்துருவாக
 சார்மி திவ்யாவாக
  பவானா சந்தியாவாக
 நாசர் ராஜசேகராக 
 பிரமீட் நடராஜன் நடராஜனாக
 தேவன் அசோக்காக
 ரஞ்சிதா
 பாத்திமா பாபு
 கருணாஸ்
 வையபுரி
 தாமு
 பல்லவி
 மதன் பாப்
 பாண்டு
 எம். எசு. பாசுகர்
 கிரேன் மனோகர்
 அபிநயசிறீ

இசை 
இப்படத்திற்கு வித்தியாசாகர் இசை அமைத்தார். அவர் இப்படத்தில் மதுஸ்ரீ என சிறப்பாக அறியப்படும் மும்பை பாடகியான சுஜாதா பட்டாச்சார்யாவை அறிமுகப்படுத்தினார்.

குறிப்புகள் 

இந்தியத் தமிழ்த் திரைப்படங்கள்
2003 தமிழ்த் திரைப்படங்கள்
அறிமுக இயக்குநர் திரைப்படங்கள்
எம். எசு. பாசுகர் நடித்த திரைப்படங்கள்
தத்தி தாவுது மனசு

தாத்தி தவது மனசு (Thathi Thavadhu Manasu)  என்பது 2003 ஆம் ஆண்டு வெளியான இந்திய தமிழ் நாடகத் திரைப்படமாகும். அழகு ராஜசுந்தரம் எழுதி இயக்கிய இப்படத்தை கே. ரியாஸ் அகமது தயாரித்தார். இப்படத்தில்  சோனா, ஊர்வசி படேல், சிந்தூரி ஆகியோர் முக்கிய வேடங்களில் நடித்தனர், மும்தாஜ், வடிவேலு, கலாபவன் மணி ஆகியோரும் துணை வேடங்களில் நடித்தனர். இந்த படம் 19 திசம்பர் 2003 அன்று வெளியானது.

நடிகர்கள் 

 சோனா மகாலட்சுமியாக
  ஊர்வசி படேல் பூங்கொடியாக
  சிந்தூரி அமுதாவாக
  மும்தாஜ்,  காவல் உதவி ஆணையர் ஆர்த்தியாக
 அபிநயசிறீ
 கலாபவன் மணி ராஜய்யா
 வடிவேலு ஆய்வாளர் வைகைவேலாக
 நிழல்கள் ரவி
 சுபாசினி
 பாத்திமா பாபு

தயாரிப்பு 
இயக்குனர்களான பாண்டியராஜன், விக்ரமன் ஆகியோரிடம்  பதினைந்து ஆண்டுகள் பணியாற்றி பயிற்சி பெற்ற அழகு ராஜசுந்தரம் இப்படத்தை இயக்கினார். இந்த படத்தை வி. கே. ரியாஸ் அகமது தயாரித்தார். இந்தப் படத்தின் கதையானது இரண்டு நிஜ வாழ்க்கை சம்பவங்களை அடிப்படையாகக் கொண்டது. அவை பட்டப்பகளில் ஒரு வழக்கறிஞர் கொல்லப்பட்டது,  40 நபர்கள் இறப்புக்குக் காரணமான ஒரு விபத்து போன்றவை ஆகும்.

இசை

குறிப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
இந்திய நாடகத் திரைப்படங்கள்
2003 தமிழ்த் திரைப்படங்கள்
சிவானி கட்டாரியா

சிவானி கட்டாரியா (Shivani Kataria) இந்தியாவைச் சேர்ந்த ஒரு நீச்சல் வீராங்கனையாவார். இவர் 1997ஆம் ஆன்டு செப்டம்பர் மாதம் 27 ஆம் தேதி பிறந்தார்.

பெண்கள் 200 மீட்டர் கட்டற்றவகை நீச்சல் போட்டிகளில் இந்தியாவுக்காக சிவானி பங்கேற்று வருகிறார். 2016ஆம் ஆண்டு நடைபெற்ற தெற்காசிய விளையாட்டுப் போட்டிகளில் பெண்கள் 200 மீட்டர் கட்டற்றவகை நீச்சல் பிரிவில் தங்கப் பதக்கம் பெற்றுள்ளார். இதைத் தவிர இவர் பல தேசிய சாதனைகளையும் நிகழ்த்தியுள்ளார்.

வாழ்க்கைக் குறிப்பு 
சிவானி அரியானாவில் உள்ள குருகிராமில் பிறந்து வளர்ந்தார். குருகிராமிலுள்ள டி.ஏ.வி. பொதுப் பள்ளியில் பயின்றார். பெற்றோரின் ஆதரவுடன் சிவானி தனது வீட்டிற்கு அருகிலுள்ள பாபா கேங்நாத் நீச்சல் குளத்தில் ஒரு கோடைக்கால முகாமில் 6வது வயதில் நீந்தத் தொடங்கினார். முதல் பயிற்சியாளர் திரு. யாதவின் வழிகாட்டலில் மாவட்ட அளவிலான போட்டிகளில் பங்கேற்கத் தொடங்கினார். குசராத்தில் நடைபெற்ற நடுவண் இடைநிலைக் கல்வி வாரியத்தின் பள்ளிகளுக்கான தேசியப் போட்டியில் வெண்கலப் பதக்கம் வென்றார்.  2012ஆம் ஆண்டு முதல் தொழில்முறை நீச்சல் வீரராக மாற முடிவு செய்தார்.  காலையில் இரண்டு மணிநேரமும், மாலை இரண்டு மணி நேரமும் பகலில் ஒரு மணிநேரமும் முக்கிய பயிற்சிகளுடன் தீவிரமாக நீந்தத் தொடங்கினார். 2015ஆம் ஆண்டில், தாய்லாந்தின் புக்கெட்டில் உள்ள தியான்புரா நீச்சல் முகாமில் ஓராண்டு பயிற்சி பெற்றார்.

தொழில்முறை சாதனைகள் 

 2013ஆம் ஆண்டு நடைபெற்ற ஆசிய இளைஞர் சாம்பியன் பட்டப்போட்டியின்  200 மீட்டர் கட்டற்ற வகைப் போட்டியில் சிவானி ஆறாவது இடத்தைப் பிடித்தார்.
 2016ஆம் ஆண்டு நடைபெற்ற தெற்காசிய விளையாட்டுப் போட்டிகளில் தங்கப்பதக்கம் வென்றார்.
 2016ஆம் ஆண்டு நடைபெற்ற கோடைக்கால ஒலிம்பிக் போட்டிகளில் இந்தியாவின் சார்பாக பங்கேற்று நீந்தினார். 2004ஆம் ஆண்டுக்கு பின்னர் 12 ஆண்டுகள் கழித்து ஒலிம்பிக் நீச்சல் போட்டியில் கலந்து கொண்ட வீராங்கனை என்ற சிறப்பும் இவருக்கு உண்டு.

மேற்கோள்கள் 

1997 பிறப்புகள்
வாழும் நபர்கள்
இந்திய நீச்சல் வீரர்கள்
அயோத்தியா (2005 திரைப்படம்)

அயோத்தியா (Ayodhya) என்பது 2005 ஆம் ஆண்டு வெளியான  தமிழ் நாடகத் திரைப்படம் ஆகும். ஆர். ஜெயபிரகாஷ் எழுதி இயக்கி, தயாரித்த  இப்பபடத்தில் புதுமுகம் மோகன்குமார், ரமணா, ரேகா உன்னிகிருஷ்ணன், புதுமுகம் ராகினி நட்வானி ஆகியோர் முதன்மைப் பாத்திரங்களில் நடிக்க, மணிவண்ணன், ஜே. லிவிங்ஸ்டன், சரண்ராஜ், இளவரசு, சீதா, சரண்யா பொன்வண்ணன், மயில்சாமி, சிட்டி பாபு, டெல்லி குமார் ஆகியோர் துணைப் பாத்திரங்களில் நடித்துள்ளனர். இப்படத்திற்கு சபேஷ் முரளி இசை அமைத்துள்ளனர். படமானது 28.  சனவரி  2005 அன்று வெளியானது.

நடிகர்கள் 

மோகன்குமார் அமீராக
ரமணா சங்கராக
ரேகா உன்னிகிருஷ்ணன் அனுவாக
ராகினி நட்வானி சரீனாவாக
மணிவண்ணன் சபாபதியாக
லிவிங்ஸ்டன் (நடிகர்) உசேன் பாயாக
சரண்ராஜ் சுந்தரம் பிள்ளையாக
இளவரசு வையாபுரியாக
சீதா சீதாவாக
சரண்யா பொன்வண்ணன் ஜமீலாவாக
மயில்சாமி (நடிகர்) குணாவாக
சிட்டி பாபு அக்பராக
டெல்லி குமார் ஜமால் பாயாக
 பாவா லட்சுமணன் தேவராக
சுவாமிநாதன்
தமிழ்ச்செல்வன்
அமுதா கணேசன்
சம்பத்ராஜ்
சத்யா
பெசன்ட் நகர் சங்கர்
அபிநயசிறீ சிறப்புத் தோற்றத்தில்

தயாரிப்பு 
இயக்குநர் ஆர். ஜெயபிரகாஷ் விளக்கும்போது, "படத்தின் பெயரானது கதையில் நடக்கும் சிக்கலைக் குறிக்கிறது.  கிராமத்தில் வசிப்பவர்களுக்குள் கோயில் குறித்து எந்தவித சர்ச்சையும் இல்லை. வெளியாட்களால் மட்டுமே தொல்லை. இந்த ஊரில் அமைதியின்மையானது வெளி நபர்களாலே ஏற்படுகிறது. கிராமத்திலிருக்கும் இரண்டு காதல் பறவைகளுக்கும் இதே நிலைதான் ". புதுமுகம் மோகன்குமார், ரமணா, ரேகா உன்னிகிருஷ்ணன், புதுமுகம் ராகினி நட்வானி ஆகியோர் முக்கிய வேடங்களில் நடிக்க ஒப்பந்தம் செய்யப்பட்டனர். சபேஷ் முரளி இப்படத்திற்கு இசை அமைத்திருந்தனர்.  இரண்டு பாடல்கள் அயர்லாந்தில் படமாக்கப்பட்டன.

இசை 
திரைப்படத்தின் பின்னணி இசை, பாடல் இசை ஆகியவற்றை இசையமைப்பாளர் சபேஷ் முரளி அமைத்தனர். 3 திசம்பர் 2004 இல் வெளியிடப்பட்ட இசைப்பதிவில், நா. முத்துக்குமார், பா. விஜய், கலைகுமார் ஆகியோர் எழுதிய ஆறு பாடல்கள் இருந்தன.

மேற்கோள்கள் 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
மணிவண்ணன் நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
ஜதி (திரைப்படம்)

ஜாதி (Jathi ) என்பது 2005ஆம் ஆண்டு வெளியான இந்தியத் தமிழ் காதல் நாடகத் திரைப்படம் ஆகும். ஆர். விஜயராகவா இயக்கிய இப்படத்தில் புதுமுகம் சத்யா, சுஜிதா ஆகியோர் முக்கிய கதாபாத்திரங்களில் நடித்தனர், நிழல்கள் ரவி, சீதா, ராஜீவ், அம்பிகா, அபிநயசிறீ, அஜய் ரத்னம், அழகு, ரஜினி நிவேதா ஆகியோர் துணை வேடங்களில் நடித்துள்ளனர். திரைப்படத்தை பி. சித்திரைத் செல்வன், கே. எஸ். ராதா ஆகியோர் தயாரித்தனர். அக்னி கலைவாணி இசையமைத்தார். படம் 18 மார்ச் 2005  இல் வெளியானது

நடிகர்கள் 

சத்யா சிவாவாக
சுஜிதா கவிதாவாக
நிழல்கள் ரவி சிவாவின் தந்தை தீனதயாளனாக
சீதா கவிதாவின் தாயாக
ராஜீவ் நெடுமாறனாக
அம்பிகா சிவாவின் தாயாக
அபிநயசிறீ பிரியாவாக
அஜய் ரத்னம் காவல் ஆய்வாளராக
அழகு பிரியாவின் தந்தையாக
ரஜினி நிவேதா பிரியாவின் தாயாக
சரத் பரத்தாக
இராஜா
குரு
அஜய்
சஞ்சித்
கோபி கோபியாக
வைசாக் ரவி
புவண்
ஜெய்
லேகாசிறீ சிறப்புத் தோற்றத்தில்

தயாரிப்பு 
செவன் ஹார்ஸ் பதாகையின் கீழ் தயாரிக்கபட்ட  ஜதி படத்தின் வழியாக ஆர். விஜயராகவா இயக்குனராக அறிமுகமானார். நடன நடன இயக்குநர் கலா நடத்தும் நடிப்புப் பள்ளியில் படித்து வெளிவந்த சத்யா முதன்மை  ஆண் கதாபாத்திரத்தில் நடிக்க தேர்வு செய்யப்பட்டார். அவரது காதலியாக நடிக்க சுஜிதா  தேர்வு செய்யப்பட்டார். அம்பிகா, சீதா, நிழல்கள் ரவி, அழகு, ராஜீவ், அஜய் ரத்னம் ஆகியோர் பிற பாத்திரங்களில் நடிக்க தேர்வுசெய்யபட்டனர். இப்படத்தில் இசையமைப்பாளராக அக்னி கலைவாணி அறிமுகமாகியுள்ளார். டி. ராஜன் கலை இயக்கம் மேற்கொள்ள, எஸ். அஷோக் மேத்தா படத்தொகுப்பையும், சூப்பர் சுப்பராயன் சண்டைக் காட்சிகளை வடிவமைத்தார். அயர்லாந்து,  ராஜஸ்தானில் இரண்டு பாடல்கள் படமாக்ககபட்டன. படம் குறித்து பேசிய திரைப்பட இயக்குநர், “நாயகனின் தாய்க்கு இசை மீது ஆர்வம் உண்டு, எனவே அதற்கு பொருத்தமாக படத்தின் பெயர் உள்ளது. இது ஒரு காதல் கதை, இதில் ஒரு சிறிய தவறு பனிப்பந்து உருண்டு பெரியதாக மாறுவதுபோல ஒரு பெரிய சிக்கலாக மாறுகிறது ".

இசை 
திரைப்படத்திற்கான இசையை திரைப்பட இசையமைப்பாளர் அக்னி கலைவாணி அமைத்தார். 17 திசம்பர் 2004 இல் வெளியிடப்பட்ட இசைப்பதிவில் 11 பாடல்கள் உள்ளன.

குறிப்புகள் 

இந்தியத் தமிழ்த் திரைப்படங்கள்
2005 தமிழ்த் திரைப்படங்கள்
நிழல்கள் ரவி நடித்த திரைப்படங்கள்
அம்பிகா நடித்த திரைப்படங்கள்
ரமணியம்மாள்

ரமணியம்மாள் (Ramani Ammal, 1954 – 4 ஏப்ரல் 2023) தனது மேடைபெயரான ராக்ஸ்டார் ரமணி அம்மாள் எனப் பிரபலமாக அறியப்பட்ட ஒரு இந்திய நாட்டுப்புறப் பாடகியும், திரைப்பட பின்னணி பாடகியும் ஆவார். 1954இல் சென்னை மேற்கு மாம்பலம் பகுதியில் பிறந்த இவர் 2017 ஆம் ஆண்டில் ஜீ தமிழ் தொலைக்காட்சியில் ஒளிபரப்பான ச ரி க ம ப சீனியர்ஸ் என்ற தொலைக்காட்சி நிகழ்ச்சியில் பங்கேற்ற பிறகு இவர் முக்கியத்துவம் பெற்றார்.  ச ரி க ம ப சீனியஸ் நிகழ்ச்சியின் தொடக்க பதிப்பின் நடுவர்களிடமிருந்து "ராக்ஸ்டார்" என்ற புனைப்பெயரைப் பெற்றார். மேலும், இவர் காதல் (2004) என்ற படத்தில் பின்னணி பாடகியாகவும் அறிமுகமானார்.

தொழில் 
தமிழ்நாட்டின் சென்னையின் மேற்கு மாம்பலத்தில் ஒரு நடுத்தர குடும்பத்தில் பிறந்த இரமணி அம்மாள் தனது குடும்ப பின்னணி காரணமாக படிப்பை தியாகம் செய்ய வேண்டியிருந்தது. இவர் தனது இளம் வயதிலேயே இசையின் மீது ஆர்வத்தைக் கொண்டிருந்தார். ஆனால் வருமானம் ஈட்டுவதற்காக ஒரு வீட்டு வேலைக்காரியாக பணிபுரிந்தார். இசையில் தனது ஆர்வத்தை உயிரோடு வைத்திருக்க திருமண விழாக்களிலும், கோவில் திருவிழாக்களிலும் பாடல்களையும் பாடிவந்தார். ஒரு படத்தில் ஒரு பாடலை பாடுவதற்கு முதல் வாய்ப்பைப் பெறுவதற்கு முன்பு இவர் தனது தொழில் வாழ்க்கையின் பெரும்பகுதி வீட்டுப் பணிபெண்ணாகவே இருந்தார். இவர் 2004இல் வெளியான காதல் என்ற திரைப்படத்தின் மூலம் ஒரு பாடகராக அறிமுகமானார். காத்தவராயன் (2008), தெனாவட்டு (2008), ஹரிதாஸ் (2013) ஆகிய பாடல்களிலும் இவர் பாடியுள்ளார். இருப்பினும் இவர் அதிக திரைப்பட வாய்ப்புகளைப் பெறவில்லை. இந்நிலையில் இவர் மேல்மருவத்தூர் ஆதிபராசக்தி சித்தர் பீட ஆன்மிக குரு அடிகளார் அவர்களின் 79 வது பிறந்தநாளை முன்னிட்டு கல்லூரி மாணவ மாணவிகள் நடத்திய இசை நிகழ்ச்சியில் கலந்து கொண்டு பாடல்கள் பாடினார். பின்னர், மீண்டும் ஒரு வேலைக்காரியாக வீட்டுப் பணிகளைச் செய்யச் சென்றார்.

தொலைக்காட்சி நிகழ்ச்சி 
2017 ஆம் ஆண்டில், இவர் தனது 63 வயதில் தனது ஜீ தமிழ் தொலைகட்சியின் ச ரி க ம ப சீனியர்ஸ் என்ற தொலைக்காட்சி நிகழ்ச்சியின் மூலம் அறிமுகமானார். பின்னர் மூத்த நடிகர் எம்.ஜி.ஆர்  நடித்த பாடல் பற்றிய நிகழ்ச்சியின் முதல் பத்து இறுதிப் போட்டியாளர்களில் ஒருவரான இவர், ஏப்ரல் 15, 2018 அன்று நடந்த இறுதி போட்டியில் முதல் இடத்தைப் பிடித்தார். ச ரி க ம ப  நிகழ்ச்சியுடனான வெற்றியைத் தொடர்ந்து, ஜூங்கா (2018), சண்டக்கோழி 2 (2018), காப்பான் (2019) மற்றும் நெஞ்சமுண்டு நேர்மையுண்டு ஓடு ராஜா (2019) ஆகிய படங்களில் பாடுவதற்கான பல திரைப்பட வாய்ப்புகளைப் பெற்றார். இவர் இலங்கை, சிங்கப்பூர் மற்றும் அமெரிக்காவிலும் இசை நிகழ்ச்சிகளை நடத்தியுள்ளார். தனது மேடை நிகழ்ச்சிகளில் சிறுதும் தயக்கமின்றி நடுவர்கள், பார்வையாளர்கள், இரசிகர்கள், நிகழ்ச்சித் தொகுப்பாளர் உட்பட நிகழ்ச்சியில் பங்கேற்கும் அனைவரையும் மகிழ்ச்சியில் ஆழ்த்தினார்.
2018 ஆம் ஆண்டில், தொலைக்காட்சித் தொடரான யாரடி நீ மோகினியின் ஒரு அத்தியாயத்திலும் இவர் ஒரு சிறப்பு தோற்றத்தில் தோன்றினார்.

மேற்கோள்கள் 

தமிழ்நாட்டுப் பெண் இசைக்கலைஞர்கள்
மதுரை இசைக்கலைஞர்கள்
தமிழ்நாட்டுப் பாடகர்கள்
தமிழ்த் திரைப்படப் பின்னணிப் பாடகர்கள்
2023 இறப்புகள்
1954 பிறப்புகள்
பெர்சீவியரன்சு

பெர்சீவியரன்சு (Perseverance), சுருக்கமாக பெர்சி (Percy) என்பது ஐக்கிய அமெரிக்காவின் நாசா நிறுவனத்தின் செவ்வாய் 2020-திட்டத்தின் ஒரு பகுதியாக செவ்வாய்க் கோளின் ஜெசிரோ குழியை ஆய்வு செய்வதற்காக வடிவமைக்கப்பட்ட ஒரு தரையுளவி அல்லது ஆய்வூர்தி (Rover) ஆகும். இது ஜெட் புரொப்பல்சன் ஆய்வுகூடத்தினால் தயாரிக்கப்பட்டு 2020 சூலை 30 11:50 ஒ.ச.நே மணிக்கு செவ்வாயை நோக்கி ஏவப்பட்டது. இக்கலம் செவ்வாயில் தரையிறங்கியது 2021 பெப்ரவரி 18 20:55 ஒ.ச.நே அளவில் உறுதிப்படுத்தப்பட்டது.

பெர்சீவியரன்சு தன்னுடன் 19 ஒளிப்படக்கருவிகள், இரண்டு ஒலிவாங்கிகள் உட்பட ஏழு புதிய அறிவியல் கருவிகளை எடுத்துச் சென்றுள்ளது. இஞ்சினுவிட்டி என்ற ஒரு சிறிய உலங்கு வானூர்தியையும் பெர்சீவியரன்சு எடுத்துச் சென்றுள்ளது. இவ்வுலங்குவானூர்தி வேறொரு கோளில் இயக்கப்படும் முதலாவது சோதனை-முறையிலான விண்கலமாகும்.

இவற்றையும் பார்க்க 

 கியூரியோசிட்டி
 ஆப்பர்சூனிட்டி
 இசுபிரிட்
 வைக்கிங்கு 1
 வைக்கிங்கு 2

மேற்கோள்கள்

வெளி இணைப்புகள் 

 Mars 2020 official site at தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)
 
 
 
 Mars 2020: LANDING of Rover (3:55pm/et/usa, 18 February 2021
செவ்வாய்க் கோளின் தகவல்

2020 இல் அறிவியல்
2021 இல் அறிவியல்
அமெரிக்க விண்வெளித் திட்டங்கள்
தானியங்கிகள்
அமெரிக்கக் கண்டுபிடிப்புகள்
செவ்வாய்த் திட்டங்கள்
கயிலை மலைத்தொடர்

கயிலை மலைத்தொடர் (Kailas Range), திபெத் தன்னாட்சிப் பகுதிக்கு தெற்கே, இந்தியாவின் உத்தராகண்ட் மாநிலத்தின் வடக்கே இமயமலையில் அமைந்துள்ளது. இம்மலைத்தொடரில் 22,028 அடி (6,714 மீட்டர்) உயரத்தில், இந்து மற்றும் பௌத்தர்களின் புனிதத் தலங்களான கயிலை மலை மற்றும் மானசரோவர் ஏரி மற்றும் இராட்சதலம் ஏரிகள் உள்ளன.  இம்மலைத்தொடரில் சிந்து ஆறு, சத்லஜ் ஆறு, பிரம்மபுத்திரா ஆறு உற்பத்தியாகிறது.

புவியியல்
இந்தியா, பாகிஸ்தான், சீனா ஆகிய நாடுகளின் எல்லைப் பகுதியில் அமைந்துள்ள காரகோரம் மலைத்தொடர்  பாங்காங் ஏரியின் ஏரியின் வடக்குப் பகுதியோடு முடிகிறது. ஏரியின் தெற்கு கரை முடிவிற்குப் பிறகு  கயிலை மலைத்தொடர் ஆர்மபபாகிறது. 4,000 முதல் 5,500 மீட்டர் வரை உயரமுள்ள கயிலை மலைத்தொடர்  கரடுமுரடான, உடைந்த நிலப்பரப்புகளாக  வகைப்படுத்தப்படுகிறது. கயிலை மலைத்தொடர் ஹெல்மெட் டாப், குருங் மலை, ஸ்பாங்கூர் கேப், முகர் ஹில், முக்பாரி, ரெசாங் லா, ரெச்சின் லா ஆகிய முக்கிய நிலப்பகுதிகளையும் கொண்டுள்ளது. இந்தியாவின் முக்கிய தகவல் தொடர்பு மையமாகக் கருதப்படும்  சுஷுல் பவுல் (Chushul Bowl) இங்கு தான் அமைந்துள்ளது.

2020 இந்தியா-சீனா எல்லை மோதல்கள்

2020 இந்தியா-சீனா எல்லை மோதல்கள் போது, 30 ஆகஸ்டு 2020 அன்று சிறப்பு எல்லைப்புறப் படைகள் கயிலைமலைத்தொடர் பகுதியை முன்னெச்சரிக்கை நடவடிக்கையாக பாதுகாத்த விதம் சீனா ராணுவத்தை ஆச்சரியத்தில் ஆழ்த்தியது.

இதனையும் காண்க
 கயிலை மலை  
 மானசரோவர் ஏரி 
 இராட்சதலம் ஏரி
 கின்னவுர் கயிலை மலை

மேற்கோள்கள்

இமயமலைத் தொடர்
இந்திய மலைத்தொடர்கள்
இந்தியப் புவியியல்
உணர்ச்சிகள் (2005 திரைப்படம்)

உணர்ச்சிகள் (Unarchigal) என்பது  2005 ஆம் ஆண்டு வெளியான இந்திய தமிழ் நாடகத் திரைப்படம் ஆகும். கே. ராஜன் இயக்கிய இப்படத்தில் ஸ்ரீமன், அபிதா, அபிநயஸ்ரீ ஆகியோர் முக்கிய கதாபாத்திரங்களில் நடித்தனர். கே. ராஜன், குணால், ராதாரவி ஆகியோர் துணை வேடங்களில் நடித்தனர். படம் 2005 திசம்பரில் கலவையான விமர்சனங்களுடன் வெளியானது.

நடிகர்கள் 

 ஸ்ரீமன் ரமேசாக
  அபிதா அம்ருதாவாக
  அபிநயஸ்ரீ கவிதாவாக
 கே.ராஜன்
  ரமேஷாகவும், கவிதாவின் தந்தையாகவும் 
 குணால்
  ராதாரவி சேசாத்ரியாக
 மனோரமா
 லட்மி அவராகவே
  மனோபாலா மேலாளராக
 மயில்சாமி கல்யாணராமனாக
 பாலாஜி அவராகவே
  சிங்கமுத்து தரகராக
  அப்பாஸ் பாலாஜியாக (விருந்தினர் தோற்றம்)
  சித்ரா லட்சுமணன் பாலாஜியின் தந்தையாக (விருந்தினர் தோற்றம்)

தயாரிப்பு 
2005 சூனில், இயக்குநர் கே ராஜன் சிவகாசி ஜெயலட்சுமியின் வாழ்க்கை வரலாற்றை அடிப்படையாகக் கொண்டு நிறம் மாறிய ரோஜாக்கள் என்ற பெயரிலான படத்தை எடுக்க முடிவு செய்தார். சிந்து துலானி நடித்த அலையடிக்குது (2005) ஏற்கனவே இந்த பிரச்சினையை உள்ளடக்கியது. ராஜன் பின்னர் உணர்சிகள் என்ற படத்தில் பணிபுரியத் தொடங்கினார், இது இளம் பருவத்து இளைஞர்களின் வாழ்வை அடிப்படையாக கொண்டது. இதில் நடிகைகள் தேவயானி மற்றும் சிந்தூரி ஆகியோர் முக்கிய கதாபாத்திரங்களிலும் இவர்களுடன் புதுமுக ஆண் நடிகர்கள் நடிப்பதாக திட்டமிடப்பட்டது. இருப்பினும் படத் தயாரிப்பில் ஏற்பட்ட தாமதத்தால் படத்தில் நடிக்கும் நடிகர்களில் மாற்றம் ஏற்பட்டது. இதனால் ராஜன் அப்பாஸ்,  குணால் ஆகியோருடன் படத்தைத் தொடங்கினார். உணர்ச்சிகள் என்று பெயரிடப்பட்ட இப்படத்தில் நடிக்க 2005 சூலையில் அபிதா, அபிநயஸ்ரீ ஆகியோர் ஒப்பந்தமாயினர். படத்தின் இசைவெளியீடானது 2005 செப்டம்பர் 10 அன்று நடிகர் பார்த்திபன் தலைமையில் நடைபெற்றது.

இசை 
படத்திற்கு ஆர். கே. சந்தர் இசையமைத்தார்.

 "மண்ணுறங்க" - மனோரமா
 "விதிதானா" - கார்த்திக்
 "பூமாலையோ" - சைந்தவி
 "ரூப்தேரா" - மாலதி

வெளியீடு 
படம் வெளியானதும், விமர்சகர்களிடமிருந்து எதிர்மறையான விமர்சனங்களைப் பெற்றது.

குறிப்புகள் 

இந்திய நாடகத் திரைப்படங்கள்
2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
ராதாரவி நடித்த திரைப்படங்கள்
மனோரமா நடித்த திரைப்படங்கள்
மனோபாலா நடித்த திரைப்படங்கள்
சிங்கமுத்து நடித்த திரைப்படங்கள்
சஞ்சீவ் கபூர்

சஞ்சீவ் கபூர் (Sanjeev Kapoor) (பிறப்பு: 1964 ஏப்ரல் 10) இந்தியவைச் சேர்ந்த பிரபல சமையல்காரரும், தொழில்முனைவோரும், பிரபல தொலைக்காட்சி ஆளுமையுமாவார். இவர், ஜீ தொலைக்காட்சியில் ஒளிப்பரப்பான பிரபலமான தொலைக்காட்சி நிகழ்ச்சியான "கானா கசானா"வை தொகுத்து வழங்கினார். இது ஆசியாவில் 120 நாடுகளில் ஒளிபரப்பப்பட்டது. 2010இல் 500 மில்லியனுக்கும் அதிகமான பார்வையாளர்களைக் கொண்டிருந்தது.  24 X 7 புட் அன்ட் லைப்ஸ்டைல் என்ற தொலைக்காட்சி நிறுவனத்தின் புட் புட்  என்ற புதிய தொலைக்காட்சி நிறுவனத்தின் உலகின் முதல் சமையல்காரர் ஆவார்.

ஆரம்ப கால வாழ்க்கை 
கபூர், ஏப்ரல் 1964 இல் இந்தியாவின் அரியானா மாநிலத்தில் அமைந்துள்ள அம்பாலாவில் பிறந்தார். தனது குழந்தைப் பருவத்தை பல வட இந்திய நகரங்களில் கழித்தார். புதுடெல்லியின் பூசாவில் உள்ள உணவு & ஊட்டச்சத்து உணவக மேலாண்மை தொழில்நுட்பக் கழகத்திலிருந்து உணவக மேலாண்மைச் சான்றிதழ் பட்டம் பெற்ற பின்னர் 1984ஆம் ஆண்டில் விருந்தோம்பல் துறையில் தனது வாழ்க்கையைத் தொடங்கினார். இவர், அலியோனா என்பவரை மணந்தார். இவரது மனைவி டர்மெரிக் விஷன் பிரைவேட் லிமிடெட் என்ற இவரது வணிகத்தின் ஒரு பகுதியாக இருக்கிறார்.

வாரணாசி, நியூசிலாந்து போன்ற பல்வேறு இடங்களில் பல உணவகங்களில் பணியாற்றிய பின்னர், 1992ஆம் ஆண்டில் மும்பையில் உள்ள சென்டார் விடுதியில் இளைய நிர்வாக சமையல்காரரானார். எச் அண்ட் எஃப்எஸ் வழங்கிய சிறந்த நிர்வாக சமையல்காரர் (செஃப்) விருது மற்றும் சுவிட்சர்லாந்தின் ஜெனீவாவில் இந்திய சமையல் சங்கங்களின் கூட்டமைப்பு வழங்கிய மெர்குரி தங்க விருது ஆகியவற்றையும் பெற்றவர். சிங்கப்பூர் வான்வழி நிறுவனத்தின் சர்வதேச சமையல் குழுவின் முக்கிய உறுப்பினர்களில் ஒருவராக இவர் உள்ளார்.

விருதுகள் 

 நான்காவது மிக உயர்ந்த இந்திய தேசிய மரியாதையான பத்மசிறீ (2017)  
 புதுடெல்லியின் உலக உணவு இந்தியா 2017 இல் 918 கிலோ கிச்சடியை நேரடியாக சமைத்ததன் மூலம் கின்னஸ் உலக சாதனை படைத்தார்.
 ஆர்வர்டு சங்கம் வெளியிட்ட சஞ்சீவ் கபூர் பற்றிய ஆய்வு 
 இந்தியத் தொலைக்காட்சிக் கழக விருது (2015) - பிரபலமான சமையல்காரர் & தொழில்முனைவோருக்கு (ஜைகா-இ-ஹிந்த்)
 சிறந்த சமையல் நிகழ்ச்சிக்கான இந்திய தொலைக்காட்சி அகாடமி விருதுகள் (2010, 2004, 2002)  (கானா கசானா)
 இந்திய உணவு வகைகளின் புகழ் மற்றும் பங்களிப்புக்காக இந்திய அரசால் 'இந்தியாவின் சிறந்த சமையல்காரர்' என்ற தேசிய விருது 
 'இந்தியாவின் மிகவும் நம்பகமான 100 நபர்களின்' ரீடர்ஸ் டைஜஸ்ட் தனது பட்டியலில் 31 வது இடத்தையும், போர்ப்ஸ் தனது பட்டியலில் 'சிறந்த 100 இந்திய பிரபலங்களின்' பட்டியலில் 34 வது இடத்தையும் இவருக்கு அளித்தது.
 மாஸ்டர் செஃப் இந்தியா சீசன் 3 மற்றும் 4 க்கான நடுவர்களின் குழுவில் இருந்தார்.

மேற்கோள்கள்

வெளி இணைப்புகள் 
 

இதரகளங்களில் பத்மசிறீ விருது பெற்றவர்கள்
இந்திய உணவு எழுத்தாளர்கள்
வாழும் நபர்கள்
1964 பிறப்புகள்
ஒரு காதலன் ஒரு காதலி

ஒரு காதலன் ஒரு காதலி (Oru Kadhalan Oru Kadhali) என்பது இருமொழி நாடகத் திரைப்படம் ஆகும்.  செல்வேந்திரன் எழுதி இயக்கிய இப்படத்தை சாய் ரத்னம் தமிழ், தெலுங்கு மொழிகளில் தயாரித்தார். இப்படத்தில் சரத் சந்தர், ரம்பா, லட்சுமி ராய் ஆகியோர் முக்கிய வேடங்களில் நடித்தனர். இப்படத்திற்கு பரணி இசையமைத்தார். இப்படத்தின் தெலுங்கு பதிப்பான நீக்கு நாக்கு  அக்டோபர் 2006 இல் வெளியிடப்பட்டது, தமிழ் படம் செப்டம்பர் 2009 இல் கலவையான விமர்சனங்களுடன் வெளியானது.

நடிகர்கள் 

சரத் சந்தர் சரணாக
ரம்பா லட்சுமியாக
லட்சுமி ராய் சரண்யாவாக
அபிநயசிறீ லட்சுமியாக
ஆர். சுந்தர்ராஜன்
மனோபாலா / கிரிபாபு இரமேஷ்
தலைவாசல் விஜய்
பொன்னம்பலம் லிங்கேசு
வெண்ணிற ஆடை மூர்த்தி / பிரம்மானந்தம் கல்லூரி பேராசிரியராக
அனு மோகன்
தெலுங்கானா சகுந்தலா
சங்கராபரணம் இராஜலட்சுமி
கீர்த்தனா
பாக்யா
கவிதா
ராஜஸ்ரீ சுமதியாக
அன்னபூர்ணா
காதல் சுகுமார்
சுமன் செட்டி
பப்லு

தயாரிப்பு 
இப்படத்தின் இயக்குனரான செல்வேந்திரன் இதற்கு முன்பு இயக்குநர் ஷங்கருடன் பணிபுரிந்தவர். அவர் இந்த படத்தின் வழியாக இயக்குநராக அறிமுகமானார். இந்த படத்தின் மூலமாக நீண்ட காலத்துக்குப் பிறகு  நடிகை ரம்பாவுக்கு மீண்டும் நடிக்க வந்தார்.  மேலும் அவர் 2005 ஆம் ஆண்டின் முற்பகுதியில் இப்படத்தில் நடிக்க ஒப்பந்தம் செய்யப்பட்டார். தெலுங்கு, தமிழ் மொழிகளில் ஒரே நேரத்தில் படம் தயாரிக்கப்பட்டது. இரண்டு பதிப்புகளுக்கு இடையில் சில நடிகர்கள் மட்டும் மாறி இருந்தனர்.

வெளியீடு 
படத்தின் தெலுங்கு பதிப்பான, நீக்கு நாக்கு 2006 அக்டோபரில் கலவையான விமர்சனங்களுக்கு வெளியானது.  நடுத்தர செலவில் தயாரிக்கப்படும் படமாக படத்தயாரிப்பு தொடங்கியது. படத்தயாரிப்பில் ஏற்பட்ட தாமதங்களால் படத்தின் தமிழ் பதிப்பு 2009 செப்டம்பரில் வெளியிடப்பட்டது. இது திரையரங்குகளில்  ஐந்து தமிழ் படங்களுடளுக்கு போட்டியாக வெளியானது. மேலும் திரையரங்குகளில் கவனிக்கப்படாமல் போனது. இந்த படம் பின்னர் ஏக் ஹசீன் - தி டர்ட்டி கேர்ள் என இந்தியில் மொழிமாற்றம் செய்து வெளியிடப்பட்டது.

இசை 
இப்படத்தின் பாடல்களை கபிலன் எழுத பரணி இசையமைத்தார்.

 கலகலகப்பா - மகதி, திப்பு
 மாமா மாமா - ரஞ்சித், காயத்ரி
 ஏய் தகதக - சுசித்ரா
 திருட்டு பயலே - சைந்தவி
 முத்துலகும்மா முத்துலகும்மா - ரேஷ்மி

குறிப்புகள் 

இந்தியத் தமிழ்த் திரைப்படங்கள்
2009 தமிழ்த் திரைப்படங்கள்
அறிமுக இயக்குநர் திரைப்படங்கள்
மனோபாலா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
பரணி இசையமைத்த திரைப்படங்கள்
தலைவாசல் விஜய் நடித்த திரைப்படங்கள்
எங்க ராசி நல்ல ராசி

எங்க ராசி நல்ல ராசி (Enga Raasi Nalla Raasi) என்பது 2009 ஆம் ஆண்டு வெளியான இந்திய தமிழ் நகைச்சுவைத் திரைப்படமாகும்.   இரவி-ராஜா இரட்டையரால் இயக்கப்பட்ட இப்படமானது ஆர்.பி. பூரணியால் தயாரிக்கப்படது.  இப்படத்தில் முரளி, விஸ்வா, ரீத்திமா, எஸ். வி. சேகர் ஆகியோர் முக்கிய வேடங்களில் நடித்தனர். இப்படத்திற்கு தேவா இசை அமைத்தார். இந்த படம் தெலுங்கு திரைப்படமான ஒக்க ராதா இத்தரு கிருஷ்ணல்லு பெல்லி (2003) என்ற படத்தின் மறு ஆக்கம் ஆகும். எங்க ராசி நல்ல ராசி எதிர்மறையான விமர்சனங்களுடன் வெளியானது.

நடிகர்கள் 

முரளி விஜயாக
விஸ்வா விஸ்வாவாக
ரீதிமா ஐஸ்வர்யா / மாலதி
எஸ். வி. சேகர் சிவசங்கர்
ஜி. இராமச்சந்திரன் விஜயின் தந்தை
லிவிங்ஸ்டன் பாண்டியனாக
சார்லி பாலாவாக
சின்னி ஜெயந்த் பாலாவின் நண்பராக
வினிதா சந்திரமுகியாக
ஜெயரேகா
கனகபிரியா 
பயில்வான் ரங்கநாதன்
மோகன் ராமன் காவல் ஆய்வாளராக
அபிநயசிறீ சிறப்புத் தோற்றத்தில்

இசை 
இத்திரைப்படத்திற்கு தேவா இசையமைத்தார்.

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
2009 தமிழ்த் திரைப்படங்கள்
முரளி நடித்த தமிழ்த் திரைப்படங்கள்
சார்லி நடித்த திரைப்படங்கள்
எஸ். வி. சேகர் நடித்த திரைப்படங்கள்
லிவிங்ஸ்டன் நடித்த திரைப்படங்கள்
இளமை ஊஞ்சல்

இளமை ஊஞ்சல் (Ilamai Oonjal) என்பது  2016 ஆம் ஆண்டு வெளியான இந்திய தமிழ் அதிரடி திரைப்படம் ஆகும். மங்கை அரிராஜன் எழுதி இயக்கிய இப்படத்தில் நமீதா முக்கிய கதாபாத்திரத்தில் நடித்தார். நடிகைகள் கிரண் ராத்தோட், மேக்னா நாயுடு, கீர்த்தி சாவ்லா, சிவானி குரோவர், ஆர்த்தி ஆகியோர் துணை வேடங்களில் நடித்தனர். கார்த்திக் பூபதி ராஜா இசையமைத்த இப்படத்தின் தயாரிப்பு 2012 ஆம் ஆண்டின் நடுப்பகுதியில் தொடங்கியது. இப்படத்தின் கன்னட பதிப்பான சிக்காபட்டே இஷ்டபட்டேவுடன் இணைந்து 2016 செப்டம்பர் 3 அன்று  வெளியானது.

கதை 
சென்னையைச் சேர்ந்த சில கல்லூரி மாணவர்கள் விடுமுறை பயணமாக ஒரு மலைவாழிடத்துக்குச் செல்கின்றனர். அங்கு மாணவிகள் ஒவ்வொன்றாக கொல்லப்படுகிறார்கள்.  அவர்கள் ஏன் கொல்லப்பட்டனர், யார் கொலையாளி என்பதுதான் மீதமுள்ள கதை.

நடிகர்கள் 

நமிதா கபூர் (நடிகை) துர்காவாக
கிரண் ராத்தோட் அவராகவே
மேக்னா நாயுடு அவராகவே
கீர்த்தி சாவ்லா அவராகவே
சிவானி சிங் அவராகவே
ஆர்த்தி அவராகவே
விஜயகுமார் உள்துறை அமைச்சராக
சுமித்ரா
பாண்டியராஜன்
பாண்டு
அனு மோகன்
டி. பி. கஜேந்திரன்
போண்டா மணி
சத்தியபிரகாஷ்
அபிநயசிறீ

தயாரிப்பு 
இந்த படத்தின் தயாரிப்புப் பணியானது 2012 செப்டம்பரில்  தொடங்கியது,  மனோகரன் தயாரிக்கும் இப்படத்தை இயக்குவதாக மங்கை அரிராஜன் அறிவித்தார். இப்படத்தில் நமீதா ஒரு அதிரடி கதாபாத்திரத்தில் நடித்தார். கிரண் ராத்தோட், மேக்னா நாயுடு, கீர்த்தி சாவ்லா உள்ளிட்ட ஐந்து நடிகைகளும், நடிகர்களும் படத்தில் நடிக்க ஒப்பந்தமாயினர். பின்னர் படத்தின் படப்பிடிப்பானது 2012 செப்டம்பரில் நடைபெற்றது. முன்னதாக இந்த படத்திற்கு மன்மத ராஜாக்கள் என்று பெயரிடப்பட்டது.

2013 ஆம் ஆண்டின் நடுப்பகுதியில் நமீதா தான் சம்மந்தபட்ட  காட்சிகளுக்கான படப்பிடிப்புகளை முடித்துகொடுத்தார். படத்தை வாங்க  விநியோகஸ்தர்கள் முன் வராததால் பட வெளியீடு தாமதமானது. பின்னர் படக் குழு 2016 செப்டம்பரில்  சில திரையரங்குகளில் படத்தை வெளியிட்டது.

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
2016 தமிழ்த் திரைப்படங்கள்
விஜயகுமார் நடித்த திரைப்படங்கள்